Νγκερουλμούντ

Το Νγκερουλμούντ (παλάου: Ngerulmud) είναι έδρα της κυβέρνησης της Δημοκρατίας του Παλάου, νησιωτικού έθνους στον Ειρηνικό ωκεανό. Το 2006, το Νγκερουλμούντ, αντικατέστησε την πόλη Κορόρ, τη μεγαλύτερη πόλη του Παλάου, ως πρωτεύουσα. Ο οικισμός βρίσκεται στην πολιτεία Μελεκέοκ στο Μπαμπελνταόμπ, το μεγαλύτερο νησί της χώρας, που βρίσκεται 20 χιλιόμετρα βορειοανατολικά της πόλης Κορόρ και 2 χιλιόμετρα βορειοδυτικά της πόλης Μελεκέοκ.Σύμφωνα με το Google Earth και τοπογραφικούς χάρτες.

Ιστορία
Η προηγούμενη προσωρινή πρωτεύουσα του Παλάου ήταν η Κορόρ. Το σύνταγμα της χώρας, το οποίο επικυρώθηκε το 1979, διέταξε το Εθνικό Κογκρέσο του Παλάου να ιδρύσει μία μόνιμη πρωτεύουσα στη νήσο Μπαμπελνταόμπ εντός δέκα ετών από την ημερομηνία έναρξης του Συντάγματος.Constitution of the Republic of Palau  – Embassy of the Republic of Palau, Washington, DC. Ανακτήθηκε 25 Φεβρουαρίου 2013. Ο σχεδιασμός της νέας πρωτεύουσας ξεκίνησε το 1986, όταν ένα συμβόλαιο για την κατασκευή του συγκροτήματος της πρωτεύουσας ανατέθηκε σε αρχιτεκτονική εταιρεία με έδρα τη Χαβάη, την Αρχιτεκτονική Χαβάη Ε.Π.Ε. (AHL), η οποία είχε σχεδιάσει προηγουμένως το συγκρότημα του καπιτωλίου των Ομόσπονδων Πολιτειών της Μικρονησίας, που βρίσκεται στο Παλικίρ. Η πρόοδος ήταν αργή, καθώς το Παλάου δεν είχε μηχανικούς και αρχιτέκτονες και τα περισσότερα δομικά υλικά έπρεπε να εισαχθούν.Lucy Jokiel (1 Δεκεμβρίου 1995). "Trading places: while Hawaii's economy bottoms out, Guam's and Palau's are ready to take off" – Hawaii Investor. Ανακτήθηκε από Factiva, 25 Αυγούστου 2014

Περαιτέρω εργασίες δεν ξεκίνησαν μέχρι τις αρχές της δεκαετίας του 2000, όταν το Παλάου εξασφάλισε δάνειο 20 εκατομμυρίων δολαρίων από την Ταϊβάν στο πλαίσιο των προσπαθειών για την ενίσχυση των σχέσεων μεταξύ των δύο χωρών και την εξασφάλιση της διπλωματικής αναγνώρισης της Ταϊβάν από το Παλάου.Ralph Jennings (5 Σεπτεμβρίου 2006). "Taiwan hands economic aid to firm ties with Palau" – Reuters. Ανακτήθηκε από Factiva, 25 Αυγούστου 2014. Το συγκρότημα του καπιτωλίου περιλαμβάνει ξεχωριστά κτίρια για το Olbiil Kelulau (τη νομοθετική αρχή της χώρας), καθώς και για τη δικαστική και εκτελεστική αρχή τα οποία συνδέονται μέσω κεντρικής ανοικτής πλατείας, με το κόστος του συγκροτήματος να ανήλθε σε περισσότερα από 45 εκατομμυρίων δολαρίων ΗΠΑ και εγκαινιάστηκε επισήμως στις 7 Οκτωβρίου του 2006."Pride in Palau for new Capitol"  – The Honolulu Advertiser. Published 12 Νοεμβρίου 2006. Ανακτήθηκε στις 25 Φεβρουαρίου 2013. Κυβερνητικοί αξιωματούχοι μετέφεραν τα γραφεία τους από το Κορόρ στο Νγκερουλμούντ λίγο αργότερα.US Department of State. Background Note - Palau: Government offices moved to a new National Capitol Building complex located at Ngerulmud, Melekeok State

Ένα άρθρο του 2013 στο περιοδικό The Wall Street Journal ανέφερε ότι το κτίριο της πρωτεύουσας, το οποίο ήταν «ακατάλληλο για το τοπικό κλίμα», και είχε βάλει το Παλάου σε χρέος παρουσίασε ένα σφάλμα στο σύστημα εξαερισμού το οποίο προκάλεσε μόλυνση από μούχλα.David Walter (1 Μαρτίου 2013). "Sequestration in Paradise: Palau worries it will be collateral damage in Washington's budget fight" – The Wall Street Journal. Ανακτήθηκε από Factiva, 25 Αυγούστου 2014 Τον Απρίλιο του 2013, το ταχυδρομείο του Νγκερουλμούντ έκλεισε μόνιμα, ως μέρος των μέτρων κοπής δαπανών που εφάρμοσε ο υπεύθυνος του ταχυδρομείου Tommy Sinsak. Το ταχυδρομείο είχε ανοίξει τον Δεκέμβριο του 2011, μετά από ψήφισμα του Olbiil Kelulau, και ήταν ένα από τα δύο στη χώρα (το άλλο βρίσκεται στη Κορόρ). Κατά τη διάρκεια των 16 μηνών λειτουργίας του, τα έξοδα είχαν υπερβεί τα 30.000 δολάρια ΗΠΑ, ενώ τα έσοδα, κυρίως από τα γραμματόσημα, ήταν μικρότερα από 2.000 δολάρια.Aurea Gerundio-Dizon (23 Απριλίου 2013). "Palau Capital Building Post Office ‘Closed For Good’"  – Island Times. Ανακτήθηκε 2 Μαρτίου 2015 Το Νγκερουλμούντ είναι ο μόνος οικισμός στο Παλάου που έχει τον δικό του ταχυδρομικό κώδικα (96939), με την υπόλοιπη χώρα να έχει το 96940.Maripet L. Poso (3 Νοεμβρίου 2010). "House requests Toribiong to establish Post Office in Ngerulmud"  – Marianas Variety. Ανακτήθηκε 2 Μαρτίου 2015

Τον Ιούλιο του 2014, το Νγκερουλμούντ φιλοξένησε την επίσημη έναρξη του 45ου Φόρουμ των Νησιών του Ειρηνικού. Ωστόσο, η πλειονότητα των εκδηλώσεων του φόρουμ διεξήχθη στην Κορόρ, και οι ηγέτες ξεκουράστηκαν στην πολιτεία του Πελελίου.Calendar of Events  – Palau PIF. Ανακτήθηκε 21 Ιανουαρίου 2015"Pacific Islands Forum opens in Palau with plea to protect world's oceans" – Radio Australia. Ανακτήθηκε 21 Ιανουαρίου 2015 Τον Φεβρουάριο του 2016, το Νγκερουλμούντ φιλοξένησε τη 16η Σύνοδο Κορυφής των Προέδρων της Μικρονησίας, στην οποία συμμετείχαν οι πρόεδροι του Παλάου, των Νήσων Μάρσαλ και των Ομόσπονδων Πολιτειών της Μικρονησίας.(23 Φεβρουαρίου 2016). "16th Micronesian Presidents’ Summit concludes"  – Island Times. Ανακτήθηκε 21 Μαρτίου 2016

Παραπομπές

Νγκερουλμουντ
Νγκερουλμουντ